# NARVA LINNAVOLIKOGU

# O T S U S

# Narvas

Projekti “Narva linna bussi- ja raudteejaama arendus“ teostaja määramine ning omafinantseeringu kinnitamine

**1. ASJAOLUD JA MENETLUSE KÄIK**

Narva Linna Arenduse ja Ökonoomika Amet koostöös Eesti Raudtee AS- iga valmistab ette “Narva linna bussi ja-raudteejaama arendus“ projekti taotlust meetmesse "Raudteeliikluse arendamine ja erinevate liikumisviiside ühendamine" tegevuse „Ühendusvõimaluste parandamine ühistranspordipeatustes”esitamiseks.

Projekti eesmärgiks on Narva bussi- ja raudteejaama ühistranspordi terminali arendamine, mis vastaks kaasaegsetele Euroopa nõuetele ja tõstaks ühistransporditeenuse kvaliteeti ning muudaks bussi-ja rongiooteaja mugavamaks. Narva Linna Arenduse ja Ökonoomika Amet on projektis juhtpartner ja Eesti Raudtee AS on projekti partner.

Projekti raames on kavandatud järgmised tegevused:

1. bussijaama rekonstrueerimine (rekonstrueemise ala piirneb Raudtee ja Vaksali tänavaga ning sisaldab Jaama platsi):
   1. bussiparkla ehitamine;
   2. katusega ooteperrooni (katusealune) ehitamine;
   3. kergliiklusteede ehitamine sh ühendused olemasolevate ja planeeritavate kergliiklusteedega;
   4. taksoparkla ehitamine;
   5. Jaama platsi rekonstrueerimine;
   6. sõidukite parklate ehitamine;
   7. jalgrattaparkla ehitamine;
   8. optimaalse liikluskeemi väljatöötamine
2. raudteejaama rekonstrueerimine.

Programmi kaasfinantseering moodustab kuni 85% abikõlblikest projekti kuludest. Narva linna projekti eelarve on kuni 700 000 eurot, millest toetus moodustab kuni 595 000 eurot, Narva linna omafinantseering kuni 105 000 eurot.

Projekti tegevusi teostatakse 2016. – 2017. aastal. Otsusega on vaja kinnitada projekti omafinantseering 2016. – 2017 aastaks, juhul, kui projekt saab meetme "Raudteeliikluse arendamine ja erinevate liikumisviiside ühendamine" tegevuse „Ühendusvõimaluste parandamine ühistranspordipeatustes” programmi poolt toetuse.

Projekt on vastavuses strateegiliste dokumentidega:

1. Narva linna arengukavaga 2008-2018.

Strateegiline eesmärk 1.1: transpordi infrastruktuur vastab tänapäeva nõuetele

Tegevussuund 1.1.1: luua kaasaegne ja mugav liiklusinfrastruktuur

Ülesanded:

1.1.1.5. tarbijate vajadustele vastavate ühistranspordi bussipeatuste ehitamine ja paigaldamine

Tegevused:

* Narva Linna Bussi-ja Raudteejaama arendus

1. Narva linna eelarvestrateegia 2015-2018

Investeerimisprojektid:

* Narva Linna Bussi-ja Raudteejaama arendus

**2. ÕIGUSLIKUD ALUSED**

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. **OTSUS**

3.1 Määrata Narva Linna Arenduse ja Ökonoomika Amet projekti “Narva linna bussi- ja raudteejaama arendus“ teostajaks.

3.2. Kinnitada projekti “Narva linna bussi- ja raudteejaama arendus“ Narva poolseks omafinantseeringuks 2016. – 2017. a- kokku kuni 105 000 eurot. Projekti positiivse rahastamisotsuse korral näha omafinantseeringu katteks vajalikud summad Narva Linnavalitsuse eelarves ette järgmiselt: 2016. aastal kuni 52 500 eurot; 2017. aastal kuni 52 500 eurot.

3.3 Ette näha linna eelarves laenu arvelt 2016. aastal omafinantseerimise katmiseks kuni 52 500 eurot; 2017. aastal omafinantseerimise katmiseks kuni 52 500 eurot.

**4. VAIDLUSTAMINE**

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

**5. OTSUSE JÕUSTUMINE**

Otsus jõustub seadusega sätestatud korras.

Tarmo Tammiste

Linnavolikogu esimees